paragraph_text: mini|[[Reinhard Heydrich, prvi upravitelj RSHA]] Reichssicherheitshauptamt (njem. Glavni ured za sigurnost Reicha) poznatiji po kratici RSHA je bio jedna od organizacija unutar SS-a stvorena od Heinricha Himmlera 22. listopada 1939. paralelno sa SD-om kojima je kasnije priključen i Gestapo. Zadaća organizacije je bila borba protiv "neprijatelja Reicha". Tu su spadali masoni, Židovi, komunisti, Romi i ostali "neprijatelji Trećeg Reicha". Zapravo je zadaća RSHA bila koordinirati rad njemačkih tajnih policija. Prvi rukovoditelj RSHA bio je obergruppenführer (general) Reinhard Heydrich a nakon njegovog ubojstva 1942. to je postao Ernst Kaltenbrunner koji je ostao na tom položaju do kraja rata. mini|lijevo|[[Ernst Kaltenbrunner, drugi i posljednji upravitelj RSHA]]